לאחר הנחיתה בשעות הצהריים בנמל התעופה של קלוז' נאפוקה , ניסע מערבה לעבר הכפר Vadul Crisuluiבו נלון בלילה הראשון ,הכפר ממוקם למרגלות הרי אפוסן המדהימים (Apuseni mountains) - פירוש המילה אפוסן הוא "ההרים בהם השמש שוקעת" הרים אלה הופכים יותר ויותר משאת נפש למטיילים נועזים המזדרזים לגלות את נופיו של חבל זה - אזור אפוסן, שגודלו כגודל מדינת ישראל, מכיל בתוכו יותר תופעות גיאולוגיות, אתניות ונופיות מכל מקום אחר באירופה.
האקשן מתחיל ! לאחר ארוחת בוקר במלון, ייקח אותנו הרכב לתחילתו של מסלול רגלי מרהיב של ויה פראטה (מסלול "דרך הברזל" - טכניקה של אבטחה במסלול טיול הררי - הטכניקה מאפשרת לטפס בקטעים אנכיים ותלולים באמצעות יתדות וסולמות קבועים במצוק עם רתמות ייחודיות). נטפס כ-3 שעות למצוק בגובה של כ-150 מטר שלאורכו ובסופו תצפית נוף מרהיבה . נשוב לרכבים וניסע לבקר במערת קריסטל ייחודית סמוכה שהתגלתה בשנת 1987 ונפתחה לקהל הרחב רק בשנת 2012 . המבנה הגיאולוגי של הרי אפוסן (סלעי גיר) בשילוב המשקעים הרבים גרם להיווצרות אלפי מערות ותופעות גיאולוגיות מרהיבות המייחדות את האזור. בסיום הביקור נשים פעמינו אל אזור Padis אשר נמצאת בפארק אפוסני (Apuseni Natural Park)- שם נלון.
לאחר ארוחת הבוקר נצא לטרק בפארק אפוסן שבחבל טרנסילבניה. פארק זה מכסה חלק ניכר מחבל ההרים המבודד, שמהווה למעשה חלק מהרי הקרפטים . הפארק מתאפיין בהרים נמוכים יחסית (עד 1800 מטר ) אך הנופים ההרריים מדהימים ופראיים.המים זורמים בכל פינה וההרים מכוסים ביערות מדהימים ומכילים מגוון עצום של חיות בר שהבולט ביניהן הוא הדב החום שברומניה נמצא ריכוז האוכלוסיה הגדול ביותר שלו באירופה ובעולם. מתוך מגוון המסלולים בחרנו בטרק אתגרי שאורך כ- 7 שעות בנופים המרהיבים של עמק בוהודיי( Bohodei). לינה באזור Padis.
ארוחת בוקר שלאחריה נצא לפעילות אתגר נוספת בפארק אפוסן – והפעם קניונינג "יבש" בCheia Rea Canyon- . בקניון זה נגלוש ("סנפלינג" ) ב- 14 מפלים ונרד סה"כ הפרש גובה של 285 מטרים .הקניון זורם רק באביב כשהשלגים מפשירים ושאר השנה הוא ירוק עד והנופים המזכירים את פארק היורה . יערות העד של רומניה כמו גם אוכלוסיית חיות הבר שלה השתמרו להפליא עקב בדלנותו של שליטה הדיקטטור צ'אוצ'סקו ואולם הם נמצאים בסכנה עקב כריתה מוגברת וציד לא מבוקר . ידידינו המדריכים ברומניה מלבד היותם מקצוענים מהשורה הראשונה בתחום הגלישה/טיפוס/מערנות נמנים גם על הפעילים להגנת היערות וחיות הבר . לינה ב- Padis.
לאחר ארוחת הבוקר ניסע למפגש עם ידידינו הרומנים ונצטייד בחליפות מתאימות לבידוד מהמים הקרים (ניאופרן). את היום נבלה בגלישה("סנפלינג") במפלי מים זורמים– (4-7 מפלי גלישה) .מפלים, מים זורמים, חיוך שלא נגמר וכיף אדיר. הפרשי הגבהים שנרד הוא כ-200 מטר . הקניונים באזור זורמים באביב בעוצמה רבה בשל הפשרת השלגים ורק בסביבות יוני הם שוב זמינים לגלישה ומספקים לנו אינסוף אפשרויות למסלולים מיוחדים ומקומות נסתרים.בסיום היום ניסע לאזור טורדה (Turda ) מרחק כ-150 ק"מ ושם נלון .
לאחר ארוחת הבוקר ייקח אותנו הרכב לתחילתו של מסלול ויה פראטה TURDA GORGES– המסלול הקשה והיפה ביותר במסלולי הויה- פראטה ברומניה ! המסלול נמצא ברכס הרי טרסקאו (Trascau) והטיפוס בו הוא על מצוקים מרהיבים בהפרש גבהים אנכי כולל של 200 מטר! בסיום היום נגיע למלון בעיר היפהפיה קלוז' נאפוקה .
יום חופשי בקלוז' ("המצודה") . קלוז' היא העיר המרכזית ביותר בטרנסילבניה ואחת הערים הגדולות ברומניה (כ-350,000 נפש). יש לה הווה עשיר בחיים תרבותיים מגוונים והיסטוריה רב־תרבותית והדבר בא לידי ביטוי בכל פינה בה .כיום היא מהווה אחד מהמוקדים הכלכליים החשובים ברומניה ,ויש בה שתי אוניברסיטאות גדולות . בעיר היפהפיה יש אתרים רבים לבקר בהם . בקלוז' פועלים מספר מרכזי קניות גדולים (והעיקר- יש סניף של דקהטלון ). בערב ניפגש ונקנח בארוחה חגיגית.
יום 8 : קלוז' נאפוקה ( Cluj Napoca) – נתב"ג לפנות בוקר ניסע לנמל התעופה בקלוז' נאפוקה ונטוס בטיסה ישירה בחזרה לארץ .
** תוכנית הטיול עשויה להשתנות בהתאם להנחיית השלטונות,שינויי מזג אוויר ו/או החלטת המדריך בשטח.
טיול אתגר והרפתקה למולטיאדוונצ'ר בקרפטים - רומניה לחץ כאן.